**ZÁPIS č. 6**

 **Z RIADNEHO ZASADNUTIA SPRÁVNEJ RADY TASR**

 **23. júna 2020 so začiatkom o 15.00 h**

**Prítomní členovia Správnej rady:** Peter Mestický, Árpád Korpás **,** Alena Mezeiová , Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**---------------------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Peter Mestický. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

**1. Podnikateľský zámer TASR v súlade s §4 ods. 2 zákona o TASR, obsahom ktorého je  nadobudnutie akcií spoločnosti TERAZ MEDIA vo výške 50% od súčasného akcionára IMPRE MEDIA, v dôsledku čoho sa TASR stane jediným akcionárom dcérskej spoločnosti TERAZ MEDIA. Zúčastňovanie sa TASR na podnikaní dcérskej spoločnosti TERAZ MEDIA formou poskytnutia pôžičky.**

**2. Rôzne**

**UZNESENIE č. 16/2020:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------------------------------**

**1. Podnikateľský zámer TASR v súlade s §4 ods. 2 zákona o TASR, obsahom ktorého je  nadobudnutie akcií spoločnosti TERAZ MEDIA, a.s. vo výške 50% od súčasného akcionára IMPRE MEDIA, v dôsledku čoho sa TASR stane jediným akcionárom dcérskej spoločnosti TERAZ MEDIA, a.s. Zúčastňovanie sa TASR na podnikaní dcérskej spoločnosti TERAZ MEDIA, a.s. formou poskytnutia pôžičky.**

GR oboznámil prítomných so situáciou v spoločnosti TERAZ MEDIA, a.s., projektom rozvoja spoločnosti TERAZ MEDIA, a.s., s obsahom plánovanej akvizície, ktorá spočíva v odplatnom nadobudnutí akcií spoločnosti TERAZ MEDIA, a.s. vo výške 50% od súčasného akcionára IMPRE MEDIA, a.s. za 1 euro, poskytnutí finančnej podpory spoločnosti TERAZ MEDIA, a.s. vo forme pôžičky za účelom následného vysporiadania a urovnania záväzkov TERAZ MEDIA, a.s. voči IMPRE MEDIA, a.s. vo výške 131 090 eur. GR informoval o vývoji rokovaní TASR s Impre Media, a.s., výsledok ktorých pokladá za manažérsky úspech pre TASR.

Správna rada bola oboznámená s obsahom návrhu súvisiacich dokumentov.

V rozprave sa členovia Správnej rady TASR vyjadrili k predmetnému zámeru po stránke právnej, ekonomickej, technickej i žurnalistickej. Členovia SR TASR vrátane zástupcu zamestnancov ocenili výsledok rokovaní a zámer manažmentu vysporiadať vlastníctvo v spoločnosti TERAZ MEDIA, a. s. a eliminovať tak účasť iných subjektov vo verejnoprávnom priestore.

Predseda SR TASR P. Mestický následne predložil návrh na uznesenie:

**UZNESENIE č. 17/2020:**

Správna rada schvaľuje v súlade s ustanovením §12 ods. 1 písm. g) zákona č. 385/2008 Z.z. o Tlačovej agentúre Slovenskej republiky a o zmene niektorých zákonov (ďalej ako „zákon o TASR“) podnikateľský zámer TASR v súlade s §4 ods. 2 zákona o TASR, obsahom ktorého je nadobudnutie akcií spoločnosti TERAZ MEDIA, a.s. vo výške 50% od súčasného akcionára IMPRE MEDIA, a.s., v dôsledku čoho sa TASR stane jediným akcionárom dcérskej spoločnosti TERAZ MEDIA, a.s.

ZA: 5                 PROTI: 0                     ZDRŽAL SA: 0

**Uznesenie bolo prijaté.**

**UZNESENIE č. 18/2020:**

Správna rada schvaľuje v súlade s ustanovením §13 ods. 1 písm. b) zákona č. 176/2004 Z.z. o  nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. (ďalej ako „zákon o nakladaní s majetkom verejnoprávnych inštitúcií“) vklad majetku verejnoprávnej inštitúcie do obchodnej spoločnosti podľa § 4 ods. 1 zákona o nakladaní s majetkom verejnoprávnych inštitúcií a v súlade s ustanovením §12 ods. 1 písm. g) zákona o TASR podnikateľský zámer TASR  v súlade s §4 ods. 2 zákona o TASR zúčastňovať sa na podnikaní dcérskej spoločnosti TERAZ MEDIA, a.s. formou poskytnutia pôžičky.

ZA: 5                 PROTI: 0                     ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**2. Rôzne**

Predseda Správnej rady P. Mestický informoval jej členov o účasti na rokovaní Výboru NR SR pre kultúru a médiá, kde predkladal Výročnú správu o činnosti a hospodárení TASR za rok 2019. TASR si podľa členov výboru zodpovedne plní svoje zákonné povinnosti. Výbor ocenil aj prácu TASR v regiónoch Slovenska.

Na zasadnutí výboru informoval spolu s GR TASR V. Puchalom aj o situácii a podnikateľskom zámere TASR v dcérskej spoločnosti TERAZ MEDIA, a.s.

Správna rada vzala informácie na vedomie.

Členovia SR TASR sa dohodli na termíne ďalšieho zasadnutia 1. júla 2020 o 15:00.

Predseda SR TASR P. Mestický v súlade s Rokovacím poriadkom SR TASR ukončil zasadnutie rady.

Bratislava, 23. júna 2020

Zapísal:

 Peter Mestický v.r.